**Ministru kabineta noteikumu projekta**

**„****Grozījumi Ministru kabineta 2003.gada 29.aprīļa noteikumos Nr.241 „Kultūras ministrijas nolikums””** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2003.gada 29.aprīļa noteikumos Nr.241 „Kultūras ministrijas nolikums”” (turpmāk – Projekts) izstrādāts, pamatojoties uz Valsts pārvaldes iekārtas likuma 16.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar Ministru kabineta 2015.gada 26.maija sēdes protokollēmuma (prot. Nr.26 37.§) „Informatīvais ziņojums „Par valsts atzinību izciliem starptautiskiem Latvijas kultūras sasniegumiem”” 3.punktu Kultūras ministrijai uzdots sagatavot un kultūras ministram iesniegt noteiktā kārtībā Ministru kabinetā grozījumu Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 5.punktā, paredzot Kultūras ministrijai uzdevumu nodrošināt valsts atzinību par izciliem starptautiskiem Latvijas kultūras sasniegumiem.Izcilības balva kultūrā ir Latvijas valsts atzinība par izciliem starptautiska mēroga sasniegumiem kultūrā, kas devuši būtisku ieguldījumu Latvijas kultūras vērtību popularizēšanā, veicinājuši pozitīvu Latvijas tēlu, cēluši Latvijas prestižu pasaulē un kultūras vērtību Latvijas sabiedrībā. Izcilības balvai kultūrā var tikt izvirzīti starptautiski sasniegumi, kas veikti kādā no **kultūras jomām**: * literatūra un grāmatniecība
* vizuālā māksla
* mūzika
* deja
* teātra (skatuves) māksla
* arhitektūra
* dizains
* kino māksla
* kultūras mantojums

Izcilības balvai var tikt pieteikti arī sasniegumi kultūras starpnozares jomā – vairāku kultūras apakšnozaru vai kultūras un citas nozares (izglītība, zinātne, ekonomika u.c.) mijiedarbē. Izcilības balvu kultūrā veido naudas balva un balvas simboliskais veidols, kas iemieso izcilu veikumu kultūrā un kalpos par starptautisko sasniegumu atpazīstamības zīmolu Latvijā.**Ikgadēji plānots piešķirt** trīs Izcilības balvas kultūrā 7000 *euro* apmērā (pēc nodokļu nomaksas) par nozīmīgiem starptautiskiem Latvijas kultūras sasniegumiem.**Pretendentu izvērtēšanas un balvas piešķiršanas kārtību** reglamentē Kultūras ministrijas iekšējais normatīvais akts – „Izcilības balvas kultūrā nolikums” (apstiprināts ar Kultūras ministrijas 2014.gada 16.oktobra rīkojumu Nr.5.1.-1-252, turpmāk – Izcilības balvas kultūrā nolikums), nosakot kārtību, kādā tiks nodrošināta Izcilības balvas kultūrā piešķiršana un pēc kādiem kritērijiem tiks izvēlēti Izcilības balvas kultūrā ieguvēji. Izcilības balvas kultūrā nolikums nosaka:* Izcilības balva kultūrā var tikt piešķirta par vienu sasniegumu vai sasniegumu kopumu gada periodā vai ilgākā laika posmā.
* Izcilības balva kultūrā var tikt piešķirta gan par individuāliem, gan kolektīviem sasniegumiem.
* Izcilības balvas kultūrā pretendenti var būt fiziskas personas un juridiskas personas vai šādu personu apvienības un kuru individuālais vai kolektīvais veikums vai sasniegums kultūrā atbilst Izcilības balvas kultūrā nolikumā minētajiem kritērijiem.
* Izcilības balvas kultūrā pretendentus (fiziskas personas un juridiskas personas vai šādu personu apvienības) var izvirzīt – juridiskas personas, valsts un pašvaldības institūcijas un nevalstiskās organizācijas, kuru darbība saistīta ar kultūras procesu nodrošināšanu, kā arī Kultūras ministrijas nozaru konsultatīvās padomes.

**Vispārējie Izcilības balvas kultūrā piešķiršanas principi**Izcilības balva kultūrā var tikt piešķirta par starptautiska mēroga Latvijas kultūras veikumu vai sasniegumu kultūrā, kas atbilst šādiem kritērijiem:* iegūts apbalvojums starptautiskos un profesionāli prestižos konkursos, festivālos u.c. profesionāla novērtējuma pasākumos kultūras jomā;
* Latvijas mākslinieku vai kolektīvu veikums (viesizrādes, izstādes u.c. pasākumi), kas guvis plašu rezonansi ārvalstīs, kas kāpinājis Latvijas prestižu pasaulē un kultūras vērtības apziņu Latvijas sabiedrībā;
* starptautiska mēroga izcils veikums Latvijā, kas piesaistījis plašu starptautisku uzmanību un radījis rezonansi pasaulē, veicinot Latvijas un ārvalstu kultūras telpu sadarbību un mijiedarbību.

Attiecībā uz Izcilības balvu kultūrā galvenais kritērijs balvas saņemšanai ir kultūras sasnieguma nozīmība un rezonanse starptautiskā un nacionālā kontekstā, pienesums kultūras telpai un ietekme uz kultūras procesu attīstību Latvijā, nevis konkrēti definēts sasniegums starptautiskas nozīmes konkursā vai pasākumā. Izcilības balvas kultūrā nolikumā nav noteiktas tiesības balvas pretendentiem par noteikta veida sasniegumu iegūšanu pretendēt uz naudas balvas piešķiršanu.Katrā no kultūras nozarēm ir savs nozares ietvaros konceptuāli aprobēts prestižāko pasākumu, festivālu, konkursu u.c. novērtējuma veidu ietvars, kas liecina par konkrētā sasnieguma nozīmību pasaules kontekstā, taču nav iespējama šo starptautisko notikumu ranžēšana augstāka un zemāka ranga notikumos, jo to nozīmība ir mainīga laika gaitā un līdz ar to ikgadējais aktuālais novērtējums atstājams nozares ekspertu pārziņā un kompetencē. Kompetentus priekšlikumus par balvas kandidātiem visu kultūras nozaru starptautisko sasniegumu kontekstā var sniegt **Nacionālā kultūras padome**, kas apvieno sevī visus kultūras apakšnozaru padomju priekšsēdētājus, kas ir nozari pārzinoši viedokļa līderi un autoritātes katrā no nozarēm, un gatavi atvērtai diskusijai par Latvijas sasniegumiem kultūrā kopumā.Nacionālā kultūras padome ir Kultūras ministrijas sabiedriska konsultatīva institūcija kultūras nozaru un kultūrpolitikas jautājumos, kuras darbības mērķis ir veicināt līdzsvarotu kultūras un kultūras mantojuma nozaru attīstību Latvijā sabiedrības interesēs, veidojot dialogu starp dažādu nozaru stratēģiju un politikas veidotājiem, īstenotājiem un sabiedrību. Kultūras ministrija 2014.gada 30.janvārī ir veikusi grozījumus Nacionālās kultūras padomes nolikumā, 10.8.punktā kā padomes uzdevumu nosakot – izvērtēt Izcilības balvas kultūrā pretendentus un sniegt priekšlikumus kultūras ministram par balvas kandidātiem saskaņā ar Izcilības balvas kultūrā nolikumā noteikto kārtību.Nacionālās kultūras padomes sastāvā iekļauj:1. trīs kultūras ministra uzaicinātus sabiedrības pārstāvjus;2. trīs Kultūras alianses (kas apvieno trīs organizācijas - Latvijas Radošo savienību padomi, Laikmetīgās kultūras nevalstisko organizāciju apvienību un biedrību „Laiks kultūrai”) deleģētus pārstāvjus pa vienam no katras dalīborganizācijas;3. Latvijas Pašvaldību savienības deleģētu pārstāvi;4. Dziesmu un deju svētku padomes deleģētu pārstāvi;5. kultūras pieminekļu aizsardzības nozares pārstāvi;6. Latvijas Kultūras darbinieku biedrības deleģētu pārstāvi;7. Latvijas Rektoru padomes deleģētu pārstāvi;8. Kultūras ministrijas nozaru konsultatīvo padomju priekšsēdētājus no šādām padomēm:8.1. Latvijas Literatūras un grāmatniecības padome;8.2. Latvijas Teātra padome;8.3. Latvijas Mūzikas padome;8.4. Latvijas Bibliotēku padome;8.5. Latvijas Muzeju padome;8.6. Arhīvu padome;8.7. Latvijas Vizuālās mākslas padome;8.8. Latvijas Nacionālā arhitektūras padome;8.9. Latvijas Filmu padome;8.10. Latvijas Dejas padome;8.11. Latvijas Dizaina padome.Kultūras ministrijas Kultūrpolitikas departaments, pamatojoties uz Nacionālās kultūras padomes priekšlikumiem par balvas kandidātiem, sagatavo rīkojuma projektu par balvas piešķiršanu un, pievienojot pamatojošo dokumentāciju, iesniedz kultūras ministram apstiprināšanai. Balvas ieguvējus apbalvo Izcilības balvas kultūrā pasniegšanas pasākumā. Balvas pasniegšanas pasākumu organizē Kultūras ministrija sadarbībā ar tās pārziņā esošajām kultūras institūcijām.Neatkarīgi no Izcilības balvas kultūrā, pastāv apbalvojumi atsevišķās kultūras nozarēs, piemēram, Lielā mūzikas balva, Literatūras gada balva, teātra mākslas gada balva „Spēlmaņu nakts”, kino balva „Lielais Kristaps” (ik pa 2 gadiem), gada balva dizainā, Arhitektūras gada balva, Purvīša balva vizuālajā mākslā (privāta iniciatīva, tiek piešķirta ik pa 2 gadiem), Kultūras mantojuma gada balva. Šo balvu organizatori ir kultūras apakšnozaru iestādes un organizācijas, laureāti tiek noteikti, nozares profesionāļu žūrijai izvērtējot pretendentu sniegumu pēc stingri noteiktiem profesionāliem kritērijiem, kas veicina mākslinieku profesionālo izaugsmi un izcilību savas nozares kontekstā un ietvaros.Projekta 1.punkts paredz papildināt Ministru kabineta 2003.gada 29.aprīļa noteikumus Nr.241 „Kultūras ministrijas nolikums” ar 5.1.11apakšpunktu paredzot Kultūras ministrijai jaunu uzdevumu nodrošināt valsts atzinību par izciliem starptautiskiem Latvijas kultūras sasniegumiem.2. Ar Projekta 2. un 3.punktu tiek aktualizēts Staņislava Broka Daugavpils Mūzikas vidusskolas un Rīgas Horeogrāfijas vidusskolas nosaukums. Profesionālās izglītības likuma 15.panta pirmā daļa nosaka, ka profesionālās izglītības iestādes darbības tiesiskais pamats ir minētais likums, Izglītības likums, citi normatīvie akti un attiecīgās profesionālās izglītības iestādes nolikums. Profesionālās izglītības iestādes nolikumu apstiprina tās dibinātājs. Savukārt Profesionālās izglītības likuma 16.panta otrā daļa nosaka, ka profesionālās izglītības iestādes nosaukumā papildus šā panta pirmajā daļā minētajam nosaukumam var ietvert norādi uz izglītības programmas raksturojumu. Pamatojoties uz Izglītības likuma 22.panta pirmo daļu, Profesionālās izglītības likuma 15.panta pirmo daļu, 16.panta otro daļu un pārejas noteikumu 4.punktu, Kultūras ministrija ar 2014.gada 20.oktobra rīkojumu Nr.5.1-1-254 „Par Daugavpils Mūzikas vidusskolas nosaukuma maiņu un Staņislava Broka Daugavpils Mūzikas vidusskolas nolikuma apstiprināšanu” ir mainījusi Kultūras ministrijas padotībā esošās profesionālās vidējās izglītības iestādes nosaukumu „Daugavpils Mūzikas vidusskola” uz „Staņislava Broka Daugavpils Mūzikas vidusskola” un apstiprinājusi Staņislava Broka Daugavpils Mūzikas vidusskolas nolikuma jauno redakciju un Kultūras ministrija ar 2015.gada 26.jūnija rīkojumu Nr.5.1-1-153 „Par Rīgas horeogrāfijas vidusskolas nosaukuma maiņu un Rīgas Horeogrāfijas vidusskolas nolikuma apstiprināšanu” ir mainījusi Kultūras ministrijas padotībā esošās profesionālās vidējās izglītības iestādes nosaukumu „Rīgas horeogrāfijas vidusskola” uz „Rīgas Horeogrāfijas vidusskola” un apstiprinājusi Rīgas Horeogrāfijas vidusskolas nolikuma jauno redakciju.3. Saeima 2015.gada 28.maijā pieņēma likumu „Grozījumi [Latvijas Nacionālās operas likumā](http://likumi.lv/ta/id/63108-latvijas-nacionalas-operas-likums)”, kas 2015.gada 1.jūlijā stājās spēkā. Izceļot operas un baleta trupu ieguldījumu latviešu teātra mākslā, Latvijas Nacionālās operas likuma nosaukums tika izteikts jaunā redakcijā – „Latvijas Nacionālās operas un baleta likums”, vienlaikus veicot attiecīgu grozījumu arī Latvijas Nacionālās operas un baleta likuma 1.pantā noteiktajā valsts sabiedrības ar ierobežotu atbildību „Latvijas Nacionālā opera” nosaukumā – valsts sabiedrība ar ierobežotu atbildību „Latvijas Nacionālā opera un balets”. Atbilstoši pieņemtajiem grozījumiem [Latvijas Nacionālās operas un baleta likumā](http://likumi.lv/ta/id/63108-latvijas-nacionalas-operas-likums) valsts sabiedrība ar ierobežotu atbildību „Latvijas Nacionālā opera” tika pārdēvēta par valsts sabiedrību ar ierobežotu atbildību „Latvijas Nacionālā opera un balets”.Ievērojot minēto Projekta 4.punktā ir aktualizēts valsts sabiedrības ar ierobežotu atbildību „Latvijas Nacionālā opera un balets” nosaukums. |
|  | Projekta izstrādē iesaistītās institūcijas | Kultūras ministrija. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta mērķgrupa ir:- personas, kas pretendē un saņem valsts atzinību par izciliem starptautiskiem Latvijas kultūras sasniegumiem – Izcilības balvu kultūrā;- Staņislava Broka Daugavpils Mūzikas vidusskola, tās personāls un izglītojamie;- Rīgas Horeogrāfijas vidusskola, tās personāls un izglītojamie;- valsts sabiedrība ar ierobežotu atbildību „Latvijas Nacionālā opera un balets”, tās personāls. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz papildu administratīvās prasības. Ietekme uz administratīvo slogu netiek paredzēta. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (tūkst. *euro*) |
| **2016.** | **2017.** | **2018.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar Ministru kabineta 2015.gada 26.maija sēdes protokollēmuma (prot. Nr.26 37.§) „Informatīvais ziņojums „Par valsts atzinību izciliem starptautiskiem Latvijas kultūras sasniegumiem”” 4.punktu Izcilības balva kultūrā 2015. un 2016.gadā ir nodrošināma no Kultūras ministrijai iedalītajiem valsts budžeta līdzekļiem, savukārt jautājumu par Kultūras ministrijai nepieciešamo papildu finansējumu valsts atzinības par izciliem starptautiskiem Latvijas kultūras sasniegumiem nodrošināšanai izskatīt Ministru kabinetā, sagatavojot likumprojektu "Par valsts budžetu 2017.gadam" un likumprojektu "Par vidēja termiņa budžeta ietvaru 2017., 2018. un 2019.gadam", kopā ar visu ministriju un centrālo valsts iestāžu jauno politikas iniciatīvu pieprasījumiem. |

*Anotācijas IV un V sadaļa – projekts šo jomu neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | 1. Projekta 1.punktā Ministru kabineta 2003.gada 29.aprīļa noteikumi Nr.241 „Kultūras ministrijas nolikums” papildināti ar 5.1.11apakšpunktu, nosakot Kultūras ministrijai jaunu uzdevumu - nodrošināt valsts atzinību par izciliem starptautiskiem Latvijas kultūras sasniegumiem.Jautājums par Izcilības balvas kultūrā piešķiršanu dažādās kultūras institūcijās ir apspriests vairakkārt, tai skaitā:1.1. par nepieciešamību ieviest Izcilības balvu kultūrā sevišķi aktīvi iestājās Latvijas Radošo savienību padome, kas apvieno visas profesionālās radošās savienības ar aptuveni 7000 biedru (sk. informatīvā ziņojuma „Par valsts atzinību izciliem starptautiskiem Latvijas kultūras sasniegumiem” 2 lp.);1.2. jautājums par nepieciešamību ieviest Izcilības balvu kultūrā ir vairākkārt diskutēts Kultūras ministrijas paspārnē darbojošās nozaru konsultatīvajās padomēs, kā arī Nacionālajā kultūras padomē (sk. informatīvā ziņojuma „Par valsts atzinību izciliem starptautiskiem Latvijas kultūras sasniegumiem”” 2 lp.);1.3. Nacionālās kultūras padomes 2014.gada 26.jūnija sēdē tika izskatīts jautājums par valsts atzinības izteikšanu par izciliem sasniegumiem kultūrā. Nacionālā kultūras padome kā optimālāko risinājumu starptautisku kultūras sasniegumu novērtējumam Latvijā atzina Izcilības balvas kultūrā izveidi Kultūras ministrijas paspārnē (sk. informatīvā ziņojuma „Par valsts atzinību izciliem starptautiskiem Latvijas kultūras sasniegumiem” 6 lp.).2. Ar Projekta 2. un 3.punktu tiek aktualizēts Staņislava Broka Daugavpils Mūzikas vidusskolas un Rīgas Horeogrāfijas vidusskolas nosaukums. Lēmums par izglītības iestāžu nosaukumu aktualizēšanu pieņemts, pamatojoties uz Izglītības likuma 22.panta pirmo daļu, Profesionālās izglītības likuma 15.panta pirmo daļu, 16.panta otro daļu un pārejas noteikumu 4.punktu. Sabiedrības līdzdalības un komunikācijas aktivitātes saistībā ar Projektu tika veiktas izglītības iestādes padomes sēdēs pirms iesnieguma par izglītības iestāžu nosaukuma aktualizēšanu iesniegšanas Kultūras ministrijai.3. Ar Projekta 4.punktu tiek aktualizēts valsts sabiedrības ar ierobežotu atbildību „Latvijas Nacionālā opera un balets” nosaukums. Saeima 2015.gada 28.maijā pieņēma likumu „Grozījumi [Latvijas Nacionālās operas likumā](http://likumi.lv/ta/id/63108-latvijas-nacionalas-operas-likums)”, kas 2015.gada 1.jūlijā stājās spēkā. Izceļot operas un baleta trupu ieguldījumu latviešu teātra mākslā, Latvijas Nacionālās operas likuma nosaukums izteikts jaunā redakcijā - „Latvijas Nacionālās operas un baleta likums”. Sabiedrības līdzdalības un komunikācijas aktivitātes saistībā ar projektu tika veiktas valsts sabiedrības ar ierobežotu atbildību „Latvijas Nacionālā opera un balets” rīkotajās sanāksmēs. |
| 2. | Sabiedrības līdzdalība projekta izstrādē | Projekts izsludināts Valsts sekretāru 2015.gada 23.jūlija sanāksmē.  |
| 3. | Sabiedrības līdzdalības rezultāti | Priekšlikumi netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. B.Zakevica

16.09.2015. 15:25

2240

L.Puisāne

Tālr.67330276, fakss 67330293

Lelde.Puisane@km.gov.lv